**หลักเกณฑ์และแนวทางการจัดทำคำของบประมาณรายจ่ายประจำปีงบประมาณ พ.ศ. 2567 งบอุดหนุนเฉพาะกิจ**

**หน่วยงาน :** กรมส่งเสริมการปกครองท้องถิ่น กองพัฒนาและส่งเสริมการบริหารงานท้องถิ่น

**รายการ :** **:** การป้องกันและแก้ไขปัญหาภัยแล้งอันเนื่องมาจากสถานการณ์เอลนีโญ

**1. ระดับจังหวัด**

1.1 แจ้งเทศบาลตำบล และองค์การบริหารส่วนตำบลตรวจสอบพื้นที่ที่มีความเหมาะสมที่อยู่ ในความรับผิดชอบ หากมีความประสงค์จะขอรับการสนับสนุนงบประมาณรายจ่ายประจำปีงบประมาณ พ.ศ. 2567 เพื่อป้องกันและแก้ไขปัญหาภัยแล้งอันเนื่องมาจากสถานการณ์เอลนีโญ เช่น การก่อสร้างฝายแกนดินซีเมนต์ ก่อสร้างฝายน้ำล้น ธนาคารน้ำใต้ดิน ก่อสร้างคลองส่งน้ำ ก่อสร้างบ่อบาดาล ขุดเจาะบ่อบาดาล และ ขุลอกคลอง/ลำห้วย/สระ/หนอง เป็นต้น
 1.2 การก่อสร้างฝายแกนดินซีเมนต์แบบของกรมโยธาธิการและผังเมือง

 1.3 ตรวจสอบความถูกต้อง ครบถ้วนสมบูรณ์ของเอกสารโครงการตามที่เทศบาลตำบล และองค์การบริหารส่วนตำบลเสนอขอรับสนับสนุนงบประมาณ

 1.4 เทศบาลตำบล และองค์การบริหารส่วนตำบลเสนอจัดทำคำขอรับการสนับสนุนงบประมาณรายจ่ายประจำปีงบประมาณ พ.ศ. 2567 เพื่อการป้องกันและแก้ไขปัญหาภัยแล้งอันเนื่องมาจากสถานการณ์เอลนีโญ

 1.5 จัดทำสรุปงบหน้าในภาพรวมของจังหวัด

 1.6 จัดส่งเอกสาร พร้อมบันทึกข้อมูลในแผ่น CD, DVD หรือ QR Code ประกอบด้วย 1.6.1 สรุปงบหน้าภาพรวมของจังหวัด

 1.6.2 จัดเรียงเอกสารโครงการที่เทศบาล และองค์การบริหารส่วนตำบลเสนอขอรับการสนับสนุนงบประมาณ ดังนี้

 1) บันทึกการตรวจสอบรายละเอียดด้านเทคนิคและประมาณการราคาโครงการ โดยผู้มีความรู้ความสามารถด้านวิศวกรรม (ผู้มีใบอนุญาตเป็นผู้ประกอบวิชาชีพวิศวกรรม) ตามที่จังหวัดแต่งตั้ง เป็นผู้ลงนามตรวจสอบโครงการแล้ว

 2) รายละเอียดโครงการเงินอุดหนุนเฉพาะกิจ เงินอุดหนุนสำหรับการป้องกันและแก้ไขปัญหาภัยแล้งอันเนื่องมาจากสถานการณ์เอลนีโญ

 3) ประมาณการราคาโครงการ พร้อมบัญชีแสดงปริมาณวัสดุ ปริมาณแรงงาน และราคาต่อหน่วยของวัสดุและแรงงาน (ฺB.O.Q.) กรณีที่มีการจัดซื้อครุภัณฑ์ประกอบโครงการ จะต้องเป็นราคาตามราคามาตรฐานของทางราชการ และหากเป็นรายการที่ไม่มีราคามาตรฐานของทางราชการกำหนดไว้ ให้มีใบเสนอราคาจากสถานประกอบการอย่างน้อย 3 แห่ง

 4) แบบแปลนของโครงการ โดยมีรายละเอียดประกอบแบบแปลนครบถ้วน สามารถตรวจสอบได้

 5) สำเนาบันทึกการส่งมอบภารกิจให้แก่เทศบาลตำบล และองค์การบริหารส่วนตำบล ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 (กรณีที่เป็นการถ่ายโอน)

 6) ผังบริเวณสถานที่ดำเนินโครงการ

 7) ภาพถ่ายสถานที่ดำเนินโครงการ

/8) สำเนาแผน...

-2-

 8) สำเนาแผนพัฒนาท้องถิ่นที่ระบุโครงการที่ขอรับการสนับสนุนงบประมาณ

 9) เอกสารอื่น ๆ ที่เกี่ยวข้องตามแต่กรณี เช่น หนังสือแสดงเอกสิทธิ์หรือหนังสือที่ได้รับอนุมัติหรืออนุญาตให้ใช้พื้นที่ดำเนินการ เป็นต้น

 1.7 รวบรวมเอกสารโครงการและจัดส่งตามแนวทางที่กรมส่งเสริมการปกครองท้องถิ่นกำหนด

**2. ระดับองค์กรปกครองส่วนท้องถิ่น**

 2.1 จัดทำคำขอรับสนับสนุนงบประมาณเพื่อการป้องกันและแก้ไขปัญหาภัยแล้งอันเนื่องมาจากสถานการณ์เอลนีโญ เช่น การก่อสร้างฝายแกนดินซีเมนต์ ก่อสร้างฝายน้ำล้น ธนาคารน้ำใต้ดิน ก่อสร้างคลองส่งน้ำ ก่อสร้างบ่อบาดาล ขุดเจาะบ่อบาดาล และ ขุลอกคลอง/ลำห้วย/สระ/หนอง เป็นต้น ตามแบบฟอร์มรายละเอียด โครงการเงินอุดหนุนเฉพาะกิจ

 2.2 การก่อสร้างฝายแกนดินซีเมนต์แบบของกรมโยธาธิการและผังเมือง

 2.3 จัดส่งเอกสาร พร้อมบันทึกข้อมูลในแผ่น CD หรือ DVD ประกอบด้วย

 2.3.1 สรุปงบหน้าภาพรวมของเทศบาลตำบล และองค์การบริหารส่วนตำบล

 2.3.2 จัดเรียงเอกสารโครงการ ดังนี้

 1) รายละเอียดโครงการเงินอุดหนุนเฉพาะกิจ เงินอุดหนุนสำหรับการป้องกันและแก้ไขปัญหาภัยแล้งอันเนื่องมาจากสถานการณ์เอลนีโญ

 2) ประมาณการราคาโครงการ พร้อมบัญชีแสดงปริมาณวัสดุ ปริมาณแรงงาน และราคาต่อหน่วยของวัสดุและแรงงาน (ฺB.O.Q.) กรณีที่มีการจัดซื้อครุภัณฑ์ประกอบโครงการ จะต้องเป็นราคาตามราคามาตรฐานของทางราชการ และหากเป็นรายการที่ไม่มีราคามาตรฐานของทางราชการกำหนดไว้ให้มีใบเสนอราคาจากสถานประกอบการอย่างน้อย 3 แห่ง

 3) แบบแปลนของโครงการ โดยมีรายละเอียดประกอบแบบแปลนครบถ้วน สามารถตรวจสอบได้

 4) สำเนาบันทึกการส่งมอบภารกิจให้แก่เทศบาลตำบล และองค์การบริหารส่วนตำบลตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 (กรณีที่เป็นการถ่ายโอน)

 5) ผังบริเวณสถานที่ดำเนินโครงการ

 6) ภาพถ่ายสถานที่ดำเนินโครงการ

7) สำเนาแผนพัฒนาท้องถิ่นที่ระบุโครงการที่ขอรับการสนับสนุนงบประมาณ

8) เอกสารอื่น ๆ ที่เกี่ยวข้องตามแต่กรณี เช่น หนังสือแสดงเอกสิทธิ์หรือหนังสือ ที่ได้รับอนุมัติหรืออนุญาตให้ใช้พื้นที่ดำเนินการ เป็นต้น

 2.4 รวบรวมเอกสารโครงการของเทศบาลตำบล และองค์การบริหารส่วนตำบลที่เสนอขอรับสนับสนุนงบประมาณ ส่งให้สำนักงานส่งเสริมการปกครองท้องถิ่นจังหวัด โดยให้จัดส่ง ดังนี้

 2.4.1 จัดส่งเอกสารตัวจริงทั้งหมด จำนวน 3 ชุด (สถจ. 1 ชุด / สถ. 2 ชุด)

 2.4.2 จัดส่งเอกสารตามข้อ 2.3.1 เป็นไฟล์ Excel จำนวน 1 ไฟล์

 2.4.3 สแกนเอกสารโครงการ ตามข้อ 2.3.2 (1) - (8) เป็นไฟล์ PDF (1 โครงการ ต่อ 1 ไฟล์)

***\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\****

**หลักเกณฑ์ในการตั้งงบประมาณเงินอุดหนุนให้แก่องค์กรปกครองส่วนท้องถิ่น**

|  |
| --- |
| **ประเภทเงินอุดหนุน : อุดหนุนเฉพาะกิจ****หลักการ/แนวทางในการตั้งงบประมาณ :** 1. เป็นโครงการที่เป็นการป้องกันและแก้ไขปัญหาภัยแล้งอันเนื่องมาจากสถานการณ์เอลนีโญ 2. โครงการที่เสนอขอรับการสนับสนุนต้องอยู่ในแผนพัฒนาท้องถิ่น  3. โครงการที่ขอรับการสนับสนุนงบประมาณต้องเป็นโครงการที่สามารถดำเนินการได้ทันทีภายหลังจากที่ได้รับการจัดสรรงบประมาณ 4. โครงการที่เสนอขอรับการสนับสนุนงบประมาณ กรณีที่วงเงินที่เสนอขอรับการสนับสนุนงบประมาณที่มีวงเงินตั้งแต่ 10,000,000 บาท ขึ้นไป เทศบาลตำบล และองค์การบริหารส่วนตำบลจะต้องเตรียมวงเงินสบทบ จำนวนร้อยละ 10 ของวงเงินงบประมาณทั้งโครงการ 7. ให้เทศบาลตำบล และองค์การบริหารส่วนตำบลตรวจสอบรายละเอียดโครงการ ประมาณการราคา แบบแปลน ผังบริเวณ ภาพถ่าย วงเงินงบประมาณของโครงการ ให้ถูกต้องตามหลักเกณฑ์และมาตรฐาน ของทางราชการ โดยคำนึงถึงประโยชน์สูงสุดของทางราชการเป็นสำคัญ 8. การพิจารณาจากส่วนกลาง : จะพิจารณาสนับสนุนโครงการก่อสร้างฝายแกนดินซีเมนต์ลำดับแรก **ระเบียบกฎหมาย/ข้อสั่งการ/นโยบายสำคัญที่เกี่ยวข้อง :*** พระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. 2542 และแก้ไขเพิ่มเติมจนถึงปัจจุบัน
* พระราชบัญญัติทรัพยากรน้ำ พ.ศ. 2561
* แผนปฏิบัติการกำหนดขั้นตอนการกระจายอำนาจให้แก่องค์กรปกครองส่วนท้องถิ่น
* แผนแม่บทบริหารจัดการทรัพยากรน้ำ 20 ปี (พ.ศ. 2561 - 2580)

**วิธีการคิด/สูตรในการคิดคำนวณ :*** ตามประมาณราคาโครงการ

**เบอร์โทรศัพท์ติดต่อ (สำนักงาน) :** กลุ่มงานส่งเสริมการพัฒนาโครงสร้างพื้นฐาน  โทร. 0-2241-9000 ต่อ 4116  |
|  |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*